## Tervetuloa Rientolan Setlementin kesäkerhoihin!

Rientolan idyllisellä kartanoalueella järjestetään tänä kesänä kolme 1–5-luokkalaisille suunnattua kesäkerhoa! Jokaisessa kerhossa on paljon kivaa tekemistä; liikuntaa, kädentaitoja, kuvataidetta ja teatteria. Lisäksi kerhoissa ulkoillaan, liikutaan, leikitään ja keskitytään hyvinvointiin.

Kesäkerhon hinta sisältää ohjatun ohjelman, tarvittavat materiaalit, päivittäisen lounaan sekä välipalan. Kesäkerhot järjestetään Rientolan Setlementti ry:n sisä- ja ulkotiloissa (Federleynkatu 19, 33400 Tampere) ja lähialueilla. Rientolan kesäkerhoissa on kaksi ammattitaitoista ohjaajaa, jotka takaavat osallistujille turvallisen toimintaympäristön. Kerhot toteutuvat, jos mukaan tulee 7–15 osallistujaa.

**Futispainotteinen liikuntakesäkerho (9–11-vuotiaille)**

Ma-pe 6.–10.6. klo 9–14

Hinta 60 €

Kesä tulee - siistii päästä pelaamaan! Futispainotteisessa liikuntakerhossa pelataan jalkapalloa ja kokeillaan muita kesälajeja kuten pesistä, frisbeegolfia ja parkouria. Lisäksi ulkoillaan, leikitään ja lisätään hyvinvointia liikunnan avulla. Kerho toimii Rientolan Setlementin tiloissa ja pihalla sekä lähialueen kentillä. Rientolan liikuntasali tarjoaa mahdollisuuden monipuolisen sisäliikunnan harrastamiseen sateisina päivinä. Kerho ruokailee päivittäin Lielahden lounasravintola Mainiossa.

<https://www.pilvikanava.fi/rientola/course.php?l=fi&t=884>

**Luovasti luonnosta -kässäkerho (7–11-vuotiaille)**

Ma-pe 6.–10.6.2022, klo 9–15

Hinta 65 €

Kässäkerhossa tehdään käsitöitä ja nautitaan luonnosta luovasti! Viikon aikana kokeillaan erilaisia kivoja kädentaitotekniikoita ja askarrellaan ja taiteillaan luonnonmateriaaleista ja kierrätysmateriaaleista. Kerhossa ulkoillaan ja leikitään, retkeillään lähiluontoon, kokeillaan vaikkapa majan rakentamista ja jalkakylpyä luonnon antimista. Kerhossa toimitaan Niemen kartanon alueella ja lähialueilla. Sateella vietetään aikaa Rientolan tunnelmallisessa Pirtissä tai savipajassa. Lounas nautitaan kartanon pihapiirin kahvila Makutuotteessa ja välipala Rientolan tiloissa.

<https://www.pilvikanava.fi/rientola/course.php?l=fi&t=885>

**Kesäteatterikerho (7–11-vuotiaille)**

Ma-pe 13.–17.6.2022, klo 9–15

Hinta 65 €

Tule mukaan kesäisen teatterin taikaan! Kesäteatterikerhossa harjoitellaan luovaa ilmaisua ja näyttelemistä harjoitusten ja leikkien avulla. Kerhossa tehdään yhdessä kuvataidetta ja lavasteita ja harjoitellaan myös teatteriesityksen tuottamista eli järjestämistä. Lisäksi ulkoillaan, leikitään ja hemmotellaan itseä rentoutumalla. Teatteria voi tehdä monella tavalla. Joten vaikka esiintyminen jännittäisi, voit kesäkerhossa löytää oman tavan ilmaista itseäsi! Kesäkerho järjestetään sekä Rientolan pihapiirissä että sisätiloissa. Lounas nautitaan pihapiirin kahvila Makutuotteessa ja välipala Rientolassa.

<https://www.pilvikanava.fi/rientola/course.php?l=fi&t=886>

**Ilmoittaudu mukaan!**

* Ilmoittaudu mukaan osoitteessa [www.pilvikanava.fi/rientola/courses.php?l=fi#pos-9-33-88](http://www.pilvikanava.fi/rientola/courses.php?l=fi#pos-9-33-88) tai <https://www.pilvikanava.fi/rientola/> -> Kurssit -> Lapset ja varhaisnuoret -> N Kesäkerhot.
* Jos sinulla on kysyttävää ilmoittautumisesta, ota yhteyttä Rientolan toimistoon toimisto@rientola.fi, p. 041 314 9721

Ilmoittauduthan 1.5.2022 mennessä. Kerhot täytetään ilmoittautumisjärjestyksessä. Huomioithan, että ilmoittautuminen on sitova.

**Koronaturvallisuus**

Huomioimme kaikessa Rientolan toiminnassa terveys- ja turvallisuusohjeet sekä mahdolliset viranomaisrajoitukset. Mikäli koronatilanne heikkenee, voimme joutua tekemään kerhosuunnitelmiin muutoksia. Mikäli muutoksia tai uusia rajoituksia tulee, olemme yhteydessä ilmoittautuneisiin mahdollisimman pian.

**Lisätiedot**

**Rientolan Setlementti ry**

Sanna Natunen, sanna.natunen@rientola.fi

Federleynkatu 19, 33400 Tampere

[www.rientola.fi](http://www.rientola.fi)

[www.facebook.com/www.rientola.fi](https://www.facebook.com/www.rientola.fi)